Tässä informaatiolomakkeessa on kuvattu asioita, joista tutkittavaa tulee tiedottaa. **Muokkaa pohja omaan tutkimukseesi sopivaksi**, mutta älä muuta rakennetta tai otsikoita, ellei ko. kohdassa ole erikseen mainittu ”Tarvittaessa”. Jos tutkimuksessa käsitellään henkilötietoja, täytä myös lomakkeen lopussa oleva ” Tutkimuksen tietosuojaseloste: Henkilötietojen käsittely tutkimuksessa”.

# TIEDOTE TUTKIMUKSESTA

**Kirjaa tähän tutkimuksen nimi. Käytä kaikissa asiakirjoissa samaa nimeä.**

**Pyyntö osallistua tutkimukseen**

Teitä pyydetään mukaan tutkimukseen, jossa tutkitaan *[kirjaa tähän lyhyt ja ymmärrettävä kuvaus tutkimuksen tarkoituksesta]*. Olemme arvioineet, että sovellutte tutkimukseen, koska [*kirjaa tähän selvitys siitä, millä perusteella tutkittava sopisi tutkimukseen]*. Tämä tiedote kuvaa tutkimusta ja teidän osuuttanne siinä. Perehdyttyänne tähän tiedotteeseen teille järjestetään mahdollisuus esittää kysymyksiä tutkimuksesta, jonka jälkeen teiltä pyydetään suostumus tutkimukseen osallistumisesta.

**Vapaaehtoisuus**

Tutkimukseen osallistuminen on täysin vapaaehtoista. Kieltäytyminen ei vaikuta [oikeuksiinne / kohteluunne / saamaanne hoitoon / jne. tietyn yhteisön asiakkaana, jäsenenä… kirjaa kuvaamaan juuri tämän tutkimuksen tilannetta, jos tutkittavat ovat esim. tietyn yhteisön työntekijöitä, jäseniä, asiakkaita…]

Voitte myös keskeyttää tutkimuksen koska tahansa syytä ilmoittamatta. Mikäli keskeytätte tutkimuksen, teistä keskeyttämiseen mennessä kerättyjä tietoja ja näytteitä voidaan käyttää osana tutkimusaineistoa. Mikäli peruutatte suostumuksen, teistä jo kerättyjä henkilötietoja, näytteitä ja muita tietoja ei voida käsitellä enää osana tutkimusta, vaan ne hävitetään, mikäli niiden poistaminen aineistosta on edelleen mahdollista.

**Tutkimuksen tarkoitus**

Tämän tutkimuksen tarkoituksena on [*Kirjaa tähän tutkimuksen tarkoitus muutamalla lauseella, mutta ÄLÄ laita tähän, että tarkoitus on tehdä opinnäytetyö. ONT ei voi olla tutkimuksen päätarkoitus, vaan se on tutkimuksella saavutettava informaatio ja sen hyödyntäminen]*.

**Tutkimuksen toteuttajat**

[Kuvaa tähän, minkälaiseen kokonaisuuteen tämä tutkimus kuuluu. Onko se osa jotain suurempaa TKI-hanketta? Mikä organisaatio vastaa tutkimuksesta ja kuka on vastuullinen tutkija? Ketkä ovat yhteistyökumppaneita? Kuka on toimeksiantaja? Kuka rahoittaa? Korkeakoulusi rooli kokonaisuudessa.]

**Tutkimusmenetelmät ja toimenpiteet**

Tähän tiivis, yleistason kuvaus, mitä tutkittavalta vaaditaan. Esim. osallistuminen haastatteluun / ryhmähaastatteluun, kesto, missä järjestetään… Tutkimukseen osallistuminen kestää noin X päivää / viikkoa / kuukautta.

Tutkimus toteutetaan siten, että [tutkimuksessa käytettävät menetelmät, tutkimusjärjestelyt, seulonta/hoito/seuranta/vertailu…] Tutkimuksen aikana teistä otetaan xx näytteitä, ja teille tehdään xx mittauksia. Sen lisäksi tutkimukseen kuuluu xx toimenpidettä, joiden avulla selvitetään…

**Tutkimuksen mahdolliset hyödyt [tarvittaessa]**

Kirjaa tähän, jos tutkimuksesta on odotettavista hyötyä tutkittavalle.

**Tutkimuksesta mahdollisesti seuraavat haitat ja epämukavuudet [tarvittaessa]**

Kirjaa tähän, jos tutkimuksesta voi olla haittaa tai epämukavuutta tutkittavalle.

**Kustannukset ja niiden korvaaminen**

Tutkimukseen osallistuminen ei maksa teille mitään. Osallistumisesta ei myöskään makseta erillistä korvausta.

 Kerro tässä, korvataanko tutkittaville esim. matkakustannuksia ja miten ne korvataan

**Tutkittavien vakuutusturva [tarvittaessa]**

Jos tutkimukseen kuuluu esim. mittauksia, fyysistä rasitusta… Kerro tässä, miten tutkittavat on vakuutettu.

**Tutkimustuloksista tiedottaminen**

Tähän tieto siitä, mitä tutkimustuloksia tutkittaville annetaan heidän omista tuloksistaan tai tutkimuksesta yleensä. Tässä yhteydessä voi mainita, että kysymyksessä on opinnäytetyö, joka julkaistaan avoimesti Theseus-tietokannassa.

**Tutkimuksen päättyminen**

Myös tutkimuksen suorittaja voi keskeyttää tutkimuksen [kirjaa tähän ennakoidut syyt siihen.] Selvitys aiotaanko tutkittavalle ilmoittaa tutkimuksen tuloksista, mahdollisista ns. sivulöydöksistä tai muista tutkittavan kannalta merkittävistä tiedoista. Jos tutkittavalle ei aiota kertoa tuloksista, on menettely perusteltava asianmukaisesti.

**Tutkimuksen aineistojen mahdollinen jatkokäyttö / arkistointi/ avaaminen [tarvittaessa]**

Kuvaile tähän mitä tutkimuksesi aineistolle tapahtuu tutkimuksen päättymisen jälkeen.

* Säilytetäänkö aineisto anonymisoituna tai pseudonymisoituna jatkokäyttöä varten? Minne tallennetaan säilytettäväksi? Mihin tarkoitukseen?
* Avataanko aineisto anonymisoituna julkisesti? Missä datarepositoriossa? Esim. CSC:n Fairdata-palvelut, Zenodo, Tietoarkisto"
* Luovutetaanko aineisto arkistoitavaksi, minne? Onko luovutettava aineisto anonyymiä? Kenelle aineistoa voidaan luovuttaa arkistosta, ja mihin tarkoitukseen? **TAI**

**Tutkimuksen aineistojen hävittäminen**

* Kuvaile kuka, milloin ja miten aineisto tuhotaan?

**Lisätiedot**

Pyydämme teitätarvittaessaesittämääntutkimukseen liittyviä kysymyksiä tutkijalle/tutkimuksesta vastaavalle henkilölle.

**Tutkijoiden yhteystiedot**

[Lisää ainakin päätutkijan ja tutkimuksesta vastaava henkilön tiedot. Opinnäytetyössä myös pääohjaajan yhteystiedot.]

Tutkija / opinnäytetyötekijä

Nimi:

Puh.

Sähköposti:

Tutkimuksesta vastaa / opinnäytetyön ohjaaja

Titteli:

Nimi:

Korkeakoulu / yksikkö

Puh.

Sähköposti:

**Tutkimuksen tietosuojaseloste: Henkilötietojen käsittely tutkimuksessa**

[Mikäli tutkimuksessa ei käsitellä henkilötietoja, tämän osion voi jättää tiedotteesta pois]

Tässä tutkimuksessa käsitellään teitä koskevia henkilötietoja voimassa olevan tietosuojalainsäädännön (EU:n yleinen tietosuoja-astus, 679/2016, ja voimassa oleva kansallinen lainsäädäntö) mukaisesti. Seuraavassa kuvataan henkilötietojen käsittelyyn liittyvät asiat.

**Tutkimuksen rekisterinpitäjä**

Rekisterinpitäjällä tarkoitetaan tahoa, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot. Rekisterinpitäjä voi olla korkeakoulu, toimeksiantaja, muu yhteistyötaho, opinnäytetyöntekijä tai jotkut edellä mainituista yhdessä (esim. korkeakoulu ja opinnäytetyöntekijä yhdessä).

Tässä tutkimuksessa henkilötietojen rekisterinpitäjä on [valitse jokin/jotkin seuraavista]:

|  |  |  |
| --- | --- | --- |
| Korkeakoulu | [ ]  |  |
| Toimeksiantaja | [ ]  | Toimeksiantajan nimi:      |
| Muu yhteistyötaho | [ ]   |  Yhteistyötahon nimi:      |
| Opinnäytetyöntekijä | [ ]  |  |

**Yhteisrekisterinpitäjien vastuut [tarvittaessa]**

Jos kyseessä on EU:n yleisen tietosuoja-asetuksen artiklan 26 mukainen yhteisrekisteri, kuvaa tähän kunkin rekisterinpitäjän vastuut.

Jos yhteisrekisterinpitäjiä on muita kuin korkeakoulu ja opinnäytetyöntekijä (esim. toimeksiantaja), tee erillinen yhteisrekisterinpitäjyyssopimus. Sopimuspohjan saat oman korkeakoulusi tietosuojavastaavalta.

Vastuunjaossa tulee ilmetä ainakin seuraavat asiat:

1. Kuka vastaa henkilötietojen käsittelystä koko niiden elinkaaren ajan? (kuka päättää esim. henkilötietojen säilytysajasta ja kuka poistaa ne, kun säilytysaika on umpeutunut?)
2. Kuka valitsee/päättää henkilötietojen käsittelyssä käytettävistä työvälineistä (tietojärjestelmät/ohjelmistot)? Kuka vastaa henkilötietojen käsittelyssä käytettävien työvälineiden ja/tai tallennusalustojen tietoturvasta? Kuka laatii henkilötietojen käsittelysopimukset järjestelmäntoimittajien kanssa? Muut asianmukaiset tekniset ja organisatoriset toimenpiteet)?
3. Kuka vastaa rekisteröityjen oikeuksien toteuttamisesta?
4. Kuka vastaa rekisteröidyn informoinnista?
5. Kuka vastaa GDPR:n artiklan 14 mukaisesta rekisteröidyn informoinnista, jos/kun henkilötietoja ei ole saatu rekisteröidyltä itseltään? (jos tiedot saadaan vain rekisteröidyltä eli tutkittavalta itseltään, ei tätä kohtaa tarvitse huomioida)

**Voitte kysyä lisätietoja henkilötietojenne käsittelystä rekisteripitäjän yhteyshenkilöltä**

Rekisterinpitäjän yhteyshenkilön nimi:

Organisaatio:

Puh.

Sähköposti:

**Tutkimuksessa teistä kerätään seuraavia henkilötietoja**

Henkilötietojen käsittely on oikeutettua ainoastaan silloin, kun se on tutkimukselle välttämätöntä. Kerättävät henkilötiedot on minimoitava, niitä ei saa kerätä tarpeettomasti tai varmuuden vuoksi.

[Kerro mitä henkilötietoja kerätään (tutkittavasta kerättävät tietotyypit). ]

Teillä ei ole sopimukseen tai lakisääteiseen tehtävään perustuvaa velvollisuutta toimittaa henkilötietojanne vaan osallistuminen on täysin vapaaehtoista.

**Tutkimuksessa kerätään henkilötietojanne myös seuraavista lähteistä**

[Kirjaa tähän, mikäli tietoja kerätään muualta esim. muista rekistereistä; mitä tietoja ja mistä, millä perusteella (esim. viranomaisrekisterit).]

*Tai:*

Tutkimuksessa ei kerätä henkilötietojanne muista lähteistä.

**Henkilötietojenne suojausperiaatteet**

[Kirjaa tähän, mitä työvälineitä käytät kerätessäsi henkilötietoja: esimerkiksi e-lomake (jos teet kyselytutkimuksen e-lomakkeen avulla), korkeakoulun/ tutkimuksen tilaajaorganisaation/ työnantajaorganisaation sähköpostijärjestelmä (jos lähetät sähköpostitse tutkittaville linkin osallistua kyselyyn), korkeakoulusi verkkolevyasema (jos tallennat keräämäsi kyselytutkimuksen vastaukset henkilökohtaiselle verkkolevyasemalle), Excel-taulukkolaskentaohjelma (jos analysoit/koostat/luokittelet vastauksia Excelin avulla) jne.

**HUOMAA:** Henkilötietoja sisältävän kyselytutkimuksen työväline on valittava huolella ja kiinnitettävä huomiota työvälineen tietoturvaominaisuuksiin. Useat pilvipalvelupohjaiset kyselytyövälineet (kuten Google Forms) eivät sovellu arkaluonteisten henkilötietojen keräämiseen, koska tiedot tallentuvat EU/ETA-alueen ulkopuolella oleville palvelimille. Opinnäytetekijän ja ohjaajan vastuulla on selvittää, mitkä työvälineet ovat tietoturvallisia. Ota yhteyttä oman korkeakoulusi tietohallintoon ja/tai tietosuojavastaavaan.]

Kuvaa, miten henkilötiedot on suojattu, esim. käyttäjätunnus + salasana, käyttäjien rekisteröinti, fyysinen sijainti (lukittu + kulunvalvottu tila) jne.

**Henkilötietojenne käsittelyn tarkoitus**

Henkilötietojenne käsittelyn tarkoitus on… kuvaa tähän selkokielellä, mitä tarkoitusta varten tietoja kerätään. Eli avaa lyhyesti tutkimuksen/projektin/opinnäytetyön tarkoitus.

**Henkilötietojenne käsittelyperuste**

[Kirjaa tähän henkilötietojen käsittelyn oikeusperuste:

* Tieteellisen tutkimuksen käsittelyperusteena on yleensä *yleisen edun mukainen tehtävä*. Voi olla myös suostumus.
* Opinnäytetyössä käsittelyperuste on yleensä *suostumus*

Käsittelyperuste vaikuttaa siihen mitkä rekisteröidyn oikeudet tutkittavalla on käytettävissään. Ks. kohta ”Rekisteröitynä teillä on oikeus”.]

**Tutkimuksen kestoaika (henkilötietojenne käsittelyaika)**

[Kirjaa tähän kuinka kauan tutkimus kestää.]

**Mitä henkilötiedoillenne tapahtuu tutkimuksen päätyttyä?**

[Kerro tässä kohdassa mitä henkilötiedoille tehdään tutkimuksen päättymisen jälkeen, hävitetäänkö henkilötiedot vai arkistoidaanko ne, mihin ja miten pitkäksi aikaa.]

**Tietojen luovuttaminen tutkimusrekiseristä**

[Kerro tässä luovutetaanko tietoja tutkimusryhmän ulkopuolelle: kenelle, mitä tietoja ja mitä tarkoitusta varten. Huomioi luovutukset myös henkilötietojen käsittelijöille.]

 **Henkilötietojenne mahdollinen siirto EU:n tai ETA-alueen ulkopuolelle**

[Kerro mikäli tietoja siirretään kolmanteen maahan. Esim.

Tietojanne ei siirretä/siirretään EU:n tai ETA-alueen ulkopuolelle.

Jos siirretään, niin yksilöi siirrettävät tiedot, siirron tarkoitukset ja kohteet sekä se, millä tietosuoja-asetuksessa mainitulla perusteella siirto tehdään.]

**Rekisteröitynä teillä on oikeus**

Koska henkilötietojanne käsitellään tässä tutkimuksessa, niin olette rekisteröity tutkimuksen aikana muodostuvassa henkilörekisterissä. Rekisteröitynä teillä on oikeus:

[Valitse seuraavista kahdesta sopivampi sen mukaan, mikä on henkilötietojen käsittelyperusteesi ja ota pois ylimääräiset tekstit. Luettelo oikeuksista sekä tieto miten niitä käytetään riittää.

*Jos käsittelyperusteena on yleisen edun mukainen tehtävä, niin valitse oikeuksiksi seuraavat*:]

* saada tietoa henkilötietojen käsittelystä
* tarkastaa itseänne koskevat tiedot
* oikaista tietojanne
* rajoittaa tietojenne käsittelyä
* rekisterinpitäjän ilmoitusvelvollisuus henkilötietojen oikaisusta tai käsittelyn rajoittamisesta
* oikeus vastustaa tietojen käsittelyä
* oikeus olla johtumatta automaattisen päätöksenteon kohteeksi ilman lainmukaista perustetta
* tehdä valitus tietosuojavaltuutetun toimistoon, jos katsotte, että henkilötietojanne on käsitelty tietosuojalainsäädännön vastaisesti

[Jos käsittelyperusteena on *suostumus*, niin valitse seuraavat:]

* saada informaatiota henkilötietojen käsittelystä
* tarkastaa itseänne koskevat tiedot
* oikaista tietojanne
* poistaa tietonne (esim. jos peruutatte antamanne suostumuksen)
* peruuttaa antamanne henkilötietojen käsittelyä koskeva suostumus
* rajoittaa tietojenne käsittelyä
* rekisterinpitäjän ilmoitusvelvollisuus henkilötietojen oikaisusta, poistosta tai käsittelyn rajoittamisesta
* siirtää tietonne järjestelmästä toiseen
* sallia automaattinen päätöksenteko nimenomaisella suostumuksellanne
* tehdä valitus tietosuojavaltuutetun toimistoon, jos katsotte, että henkilötietojanne on käsitelty tietosuojalainsäädännön vastaisesti

Jos henkilötietojen käsittely tutkimuksessa ei edellytä rekisteröidyn tunnistamista ilman lisätietoja eikä rekisterinpitäjä pysty tunnistamaan rekisteröityä, niin oikeutta tietojen tarkastamiseen, oikaisuun, poistoon, käsittelyn rajoittamiseen, ilmoitusvelvollisuuteen ja siirtämiseen ei sovelleta.

Voitte käyttää oikeuksianne ottamalla yhteyttä rekisterinpitäjään.

**Tutkimuksessa kerättyjä henkilötietoja ei käytetä profilointiin tai automaattiseen päätöksentekoon**

**Henkilötietojen käsittely aineistoa analysoitaessa ja tutkimuksen tuloksia raportoitaessa**

[Kerro, miten aineisto pseudonymisoidaan ja/tai anonymisoidaan omassa tutkimuksessasi: Esim. jotenkin näin:]

Teistä kerättyä tietoa ja tutkimusaineistoa käsitellään luottamuksellisesti lainsäädännön edellyttämällä tavalla. Yksittäisille tutkittavalle annetaan tunnuskoodi ja häntä koskevat tiedot säilytetään koodattuina tutkimusaineistossa. Aineisto analysoidaan koodattuna ja tulokset raportoidaan ryhmätasolla, jolloin yksittäinen henkilö ei ole tunnistettavissa ilman koodiavainta. Koodiavainta, jonka avulla yksittäisen tutkittavan tiedot ja tulokset voidaan tunnistaa, säilyttävät [kuka/ketkä, miten kauan] eikä tietoja anneta tutkimuksen ulkopuolisille henkilöille. Lopulliset tutkimustulokset raportoidaan ryhmätasolla eikä yksittäisten tutkittavien tunnistaminen ole mahdollista.

**Huom!** Älä lupaa anonymiteettiä, ellei se ole mahdollista esim. aineiston pienen koon, haastatteluiden suorien lainausten, tutkittavien julkisen roolin (esim. haastateltu viranhaltijana, artistina) tms. vuoksi.

Tutkimusaineistoa ja tutkimuksen yhteydessä kerättyjä näytteitä säilytetään (missä) ja (XX) vuotta, jonka jälkeen ne hävitetään (hävitystapa on kuvattava). (Tai vaihtoehtoinen toimintatapa.)

Tutkijan on syytä selventää tutkittavalle, käytetäänkö kerättyjä tietoja/näytteitä tutkimuksiin myöhemmin. (Esim. Tutkimuksessa kerättyjä tietoja voidaan käyttää myöhemmin opinnäytetöissä. Tutkittavilla on oikeus halutessaan saada tieto siitä ketkä ovat saaneet aineiston käytettäväkseen.)

Jos käsittelyperusteena on suostumus ja aineistoa halutaan käyttää jatkotutkimuksissa, tulee tähän pyytää nimenomainen suostumus. Jos tarkoituksena on tehdä kansainvälistä yhteistyötä, se on mainittava ja selvennettävä tietojen luottamuksellisuus ja suojaus sekä mahdolliset sopimukset tietojen käsittelystä.